**MINISTERSTVO VNÚTRA SLOVENSKEJ REPUBLIKY**

OKRESNé riaditeľstvo policajného zboru

V NOVÝCH ZÁMKOCH

Bratov Baldigarovcov č. 7, 940 01 Nové Zámky

## 

## Podľa rozdeľovníka

Váš list číslo/zo dňa Naše číslo Vybavuje/ kontakt Dátum

ORPZ-NZ-VO2-2025/00039-019 por. Mgr. Zuzana Košťálová/3130 03.07.2025

Vec

|  |
| --- |
| **Bezpečne na dovolenku: Ako ochrániť svoj domov a auto podľa rád polície** |
| informácia občanom |

*Príležitosti robia zlodeja, preto sa snažte tieto príležitosti minimalizovať. Počas dovoleniek veľa ľudí opúšťa svoje domovy na dlhší čas, čo je ideálny čas pre vlamačov..*

Častou chybou pred odchodom na dovolenku je nedostatočné zabezpečenie domácnosti proti vlámaniu. Stretávame sa s prípadmi, kedy občania zabudnú zavrieť okno a nechajú ho otvorené na "vetračku" alebo zabudnú na okná v pivnici rodinného domu, špajze, toalety, strešné okno a podobne. Rada je jasná: zavrite všetky okná. Okná môžete spraviť ešte bezpečnejšími nalepením bezpečnostnej fólie.

Nepoužívajte sociálne siete na informovanie o vašom odchode na dovolenku. Neodporúčame zverejňovať ani statusy z dovolenky počas jej trvania, keďže to upozorňuje možných páchateľov na opustenú domácnosť.

**Základné opatrenia**

* Zabezpečte svoje obydlie kvalitnými mechanickými prostriedkami, ako sú kvalitné okná, dvere a zámky, mreže, zosilňujúce fólie na sklenené časti dverí a okien, bezpečnostné sklá a elektronické zabezpečovacie systémy (alarm, kamera, snímač pohybu a podobne),
* Vytvorte zdanie, že vo vašom príbytku je niekto prítomný, využitím elektronických spínacích zariadení, ktoré na určitý čas rozsvietia svetlá, zapnú rádio či televíziu,
* Pripojte svoje obydlie na Pult centralizovanej ochrany Policajného zboru.

**Rady na ochranu domova**

* Prevencia proti vlámaniu začína dobre zamknutými dverami, bezpečnostné dvere sú pre zlodeja takmer neprekonateľnou prekážkou,
* Dôkladne zamykajte dvere a zatvárajte okná, ktoré sú pre zlodeja najčastejšími vstupnými miestami do bytu,
* Nikdy nenechávajte kľúče na dohovorených miestach (pod rohožkou, v kvetináči), zlodej ich vždy nájde,
* Zabezpečte byt zabezpečovacím zariadením,
* Po presťahovaní do nového bytu ihneď vymeňte zámky dverí,
* Na zvončeky, schránky a dvere uvádzajte svoje priezvisko v množnom čísle a bez akademických titulov, aby ste nepritiahli pozornosť zlodejov,
* Nechváľte sa nadštandardnými majetkovými pomermi,
* Neuschovávajte doma väčšiu finančnú hotovosť,
* Zapíšte si výrobné čísla drahej elektroniky a iných cenností v byte, aby polícia mohla v prípade krádeže tieto veci ľahšie nájsť a vrátiť.

**Keď auto zostane doma**

Pred odchodom na dovolenku odporúčame vozidlo zaparkovať na bezpečnom mieste, ideálne v garáži, vo dvore za oplotením, na súkromnom pozemku u známych a podobne, kde bude pod kontrolou a zníži sa riziko krádeže alebo vlámania.

Ak taká možnosť nie je, odporúčame vozidlo zaparkovať na frekventovanom mieste, kde sa pohybuje viac ľudí. Pod lampou pouličného osvetlenia alebo na mieste, ktoré je chránené monitorovacím systémom obce.

V aute nenechávajte veci, ktoré by mohli zlodeja zaujať, a ktoré by mohol speňažiť, ako sú navigácie, mobily, cenné veci, notebooky a podobne.

Ak po návrate k vozidlu zistíte, že je zámok na dverách poškodený, okno rozbité a veci z auta chýbajú, privolajte políciu. V takom prípade s vozidlom ani vecami v ňom nemanipulujte, aby ste neznehodnotili prípadné stopy. Do príchodu polície zotrvajte na mieste, do vozidla si nesadajte, ničoho sa nedotýkajte a k vozidlu nikoho nepúšťajte.

pplk. Mgr. Peter Gábriš

riaditeľ

okresného riaditeľstva PZ

Rozdeľovník k číslu ORPZ-NZ-VO2-2025/00039-019

1. Castrum Novum
2. NZ TV
3. Mesto Nové Zámky
4. Obecný úrad Dvory nad Žitavou
5. Obecný úrad Branovo
6. Obecný úrad Kolta
7. Obecný úrad Jasová
8. Obecný úrad Dubník
9. Obecný úrad Strekov
10. Obecný úrad Dedinka
11. Obecný úrad Veľké Lovce
12. Obecný úrad Semerovo
13. Obecný úrad Bešeňov
14. Obecný úrad Dolný Ohaj
15. Obecný úrad Rúbaň
16. Obecný úrad Čechy
17. Mestský úrad Nové Zámky
18. Obecný úrad Andovce
19. Obecný úrad Bánov
20. Obecný úrad Jatov
21. Obecný úrad Komoča
22. Obecný úrad Palárikovo
23. Obecný úrad Tvrdošovce
24. Obecný úrad Zemné
25. Mestský úrad Štúrovo
26. Obecný úrad Bajtava
27. Obecný úrad Belá
28. Obecný úrad Bíňa
29. Obecný úrad Bruty
30. Obecný úrad Gbelce
31. Obecný úrad Chľaba
32. Obecný úrad Kamenica nad Hronom
33. Obecný úrad Kamenín
34. Obecný úrad Kamenný Most
35. Obecný úrad Leľa
36. Obecný úrad Ľubá
37. Obecný úrad Malá nad Hronom
38. Obecný úrad Malé Kosihy
39. Obecný úrad Mužla
40. Obecný úrad Nána
41. Obecný úrad Nová Vieska
42. Obecný úrad Obid
43. Obecný úrad Pavlova
44. Obecný úrad Salka
45. Obecný úrad Sikenička
46. Obecný úrad Svodín
47. Obecný úrad Šarkan
48. Mestský úrad Šurany
49. Obecný úrad Bardoňovo
50. Obecný úrad Černík
51. Obecný úrad Hul
52. Obecný úrad Kmeťovo
53. Obecný úrad Komjatice
54. Obecný úrad Lipová
55. Obecný úrad Maňa
56. Obecný úrad Michal nad Žitavou
57. Obecný úrad Mojzesovo
58. Obecný úrad Podhájska
59. Obecný úrad Pozba
60. Obecný úrad Radava
61. Obecný úrad Rastislavice
62. Obecný úrad Trávnica
63. Obecný úrad Úľany nad Žitavou
64. Obecný úrad Veľký Kýr
65. Obecný úrad Vlkas